Петров Дмитрий Юрьевич (тәржемәсе)

Петров Дмитрий Юрьевич (16 июль 1958 йылНовомосковск, Тула өлкәһе) — рәсәй синхрон тәржемәсеһе, Юғары гуманитар мәктәп КАЗГЮУ профессоры. 2012—2016 йылдарҙа — «Культура» телеканалында «Полиглот» реалити-шоуы алып барыусы-уҡытыусыһы.

 Биографияһы 
1975 йылда Морис Торез исемендәге Мәскәү дәүләт сит телдәр институтына (МГПИИЯ) уҡырға инә (бөгөн — Мәскәү дәүләт лингвистик университеты). 2015 йылдың март айына ҡарата, Петров был юғары уҡыу йортонда тәржемә факультетының тәржемәне өйрәнеү һәм инглиз телен тәржемәләү практикаһы кафедраһында уҡытыу эше алып бара.

Матбуғатта баҫылған интервьюһында Дмитрий Петровтың 30-ҙан ашыу тел менән таныш булыуы тураһында хәбәр ителә. Үҙе раҫлауынса, ул 50 телдә уҡый ала, әммә 8 тел менән эшләй: инглиз, француз, итальян, испан, немец, чех, грек һәм һинд.

2011 йылдың декабрендә Ҡаҙағстан Республикаһы Мәҙәниәт министрлығының телдәр буйынса комитеты бойороғо буйынса булдырылған «Тілашар ENTER» яңы цикллы телевизион проекты сиктәрендә ҡаҙаҡ телен өйрәнеүҙең мотивация курсын үткәрә.

2012 йылдың ғинуарынан 2016 йылдың июненә тиклем «Мәҙәниәт» телеканалында «Полиглот» белем биреү программаһының алып барыусы-уҡытыусыһы була. Тапшырыуҙың инглиз, итальян, француз, испан, немец, һинд/урду, португал һәм ҡытай телдәренә өйрәтеү буйынса бөтәһе һигеҙ миҙгеле сыға.

Нормаға һыйышлы булмаған лексиканан торған рус таҡмаҡтарының сит телдәргә тәржемәһе авторы.
Матбуғаттағы хәбәрҙәргә ҡарағанда, Дмитрий Петров Михаил Горбачев, Ельцин Борис, Владимир Путин менән эшләгән  .

2019 йылда «Univer» телеканалында татар телен өйрәнеү буйынса дәрестәр циклы алып бара. «Тура телмәр» лекторий циклында телдәр тарихы тураһында аудиокитаптар серияһын яҙҙыра, «Магия слова» һәм «Язык мира» китаптарын, инглиз, немец, француз, грек һәм испан телдәрен үҙ аллы өйрәнеү буйынса дәреслектәр сығара.

2012 йылда Мәскәүҙә Дмитрий Петров Лингвистика үҙәге асыла, унда тәүҙә ул үҙе уҡыта, ә хәҙер уның етәкселегендә уҡытыусылар эшләй.

 Шәхси тормошо 
Өйләнгән, ҡатыны — Анамика Саксена , Һиндостанда тыуып үҫкән, тәржемәсе. Өс бала тәрбиәләп үҫтергәндәр: улдары Демьян һәм Илиан, ҡыҙҙары Арина.

 Иҫкәрмәләр 

 Әҙәбиәт 

 Петров Д. Ю. Английский язык 16 уроков. Базовый тренинг
 Петров Д. Ю. Английский язык 16 уроков. Продвинутый тренинг
 Петров Д. Ю. Итальянский язык 16 уроков. Базовый тренинг
 Петров Д. Ю. Французский язык 16 уроков. Базовый тренинг
 Петров Д. Ю. Испанский язык 16 уроков. Базовый тренинг
 Петров Д. Ю. Китайский язык 16 уроков. Базовый тренинг
 Петров Д. Ю. Немецкий язык 16 уроков. Базовый тренинг
 Петров Д. Ю. Иврит 16 уроков. Базовый тренинг
 Петров Д. Ю. Русский для англоговорящих 16 уроков. Базовый тренинг
 Петров Д. Ю. Русский для испаноговорящих 16 уроков. Базовый тренинг
 Петров Д. Ю. Шишкин О. Москва. Путеводитель по истории города
 Петров Д. Ю. Язык мира

 Һылтанмалар 
 Центр лингвистики Дмитрия Петрова 
 Как научить полиглота новому языку? Интервью с Д. Ю. Петровым 
 Ведущий шоу «Полиглот» Дмитрий Петров: «Сложности с Гай Германикой? Все мы с её особенностями как-то уживались» Вечерняя Москва, 10 января 2014
 Беседы с полиглотом Петровым — 1  Forbes.kz
 Беседы с полиглотом Петровым — 2  Forbes.kz

 Дмитрий Петров в эфире «Радио Маяк» 
 Дмитрий Петров в эфире радиостанции «Эхо Москвы» 
 Видеоблог Дмитрия Петрова на Youtube
 Интервью Д Петрова, на канале Дмитрий Быкова «ЖЗЛ» или «Жалкая замена литературы» 
 Интервью Д.Петрова в журнале МГИМО «Международник» https://gazeta.mgimo.ru/articles/Dmitriy_Petrov 

Категория:Полиглоттар
Категория:Алфавит буйынса шәхестәр
Категория:Рәсәй тәржемәселәре
Категория:СССР тәржемәселәре
Категория:Алфавит буйынса тәржемәселәр
Категория:Википедия:Замандаштар биографияһы
Категория:1958 йылда тыуғандар
Категория:16 июлдә тыуғандар
Категория:Мәскәү лингвистика университетын тамамлаусылар